3.7.2023.
LV
Eiropas Savienības Oficiālais Vēstnesis
L 168/41
POLITIKAS UN DROŠĪBAS KOMITEJAS LĒMUMS (KĀDP) 2023/1349 (2023. gada 28. jūnijs), ar ko pagarina Eiropas Savienības Policijas misijas palestīniešu teritorijās (EUPOL COPPS) misijas vadītāja pilnvaru termiņu (EUPOL COPPS/1/2023)
POLITIKAS UN DROŠĪBAS KOMITEJA,
ņemot vērā Līgumu par Eiropas Savienību un jo īpaši tā 38. panta trešo daļu, ņemot vērā Padomes Lēmumu 2013/354/KĀDP (2013. gada 3. jūlijs) par Eiropas Savienības Policijas misiju palestīniešu teritorijās (EUPOL COPPS) (1) un jo īpaši tā 9. panta 1. punktu, tā kā: (1)
Ievērojot Lēmuma 2013/354/KĀDP 9. panta 1. punktu, Politikas un drošības komiteja (PDK) saskaņā ar Līguma 38. panta trešo daļu ir pilnvarota pieņemt attiecīgos lēmumus Eiropas Savienības Policijas misijas palestīniešu teritorijās (EUPOL COPPS) politiskās kontroles un stratēģiskās virzības nodrošināšanai, tostarp pieņemt lēmumu par misijas vadītāja iecelšanu amatā.
(2)
PDK 2020. gada 13. oktobrī pieņēma Lēmumu (KĀDP) 2020/1541 (2), ar ko par EUPOL COPPS misijas vadītāju no 2020. gada 15. novembra līdz 2021. gada 30. jūnijam iecēla Nataliya APOSTOLOVA kundzi.
(3)
PDK 2022. gada 28. jūnijā pieņēma Lēmumu (KĀDP) 2022/1044 (3), ar ko EUPOL COPPS misijas vadītājas Nataliya APOSTOLOVA kundzes pilnvaru termiņu pagarināja no 2022. gada 1. jūlija līdz 2023. gada 30. jūnijam.
(4)
Padome 2023. gada 26. jūnijā pieņēma Lēmumu (KĀDP) 2023/1302 (4), ar ko EUPOL COPPS pilnvaru termiņu pagarina no 2023. gada 1. jūlija līdz 2024. gada 30. jūnijam.
(5)
Savienības Augstais pārstāvis ārlietās un drošības politikas jautājumos ir ierosinājis pagarināt EUPOL COPPS misijas vadītājas Nataliya APOSTOLOVA kundzes pilnvaru termiņu no 2023. gada 1. jūlija līdz 2023. gada 14. novembrim,
IR PIEŅĒMUSI ŠO LĒMUMU.
1. pants Ar šo Eiropas Savienības Policijas misijas palestīniešu teritorijās (EUPOL COPPS) misijas vadītājas Nataliya APOSTOLOVA kundzes pilnvaru termiņš tiek pagarināts no 2023. gada 1. jūlija līdz 2023. gada 14. novembrim.
2. pants Šis lēmums stājas spēkā tā pieņemšanas dienā.
To piemēro no 2023. gada 1. jūlija.
(1) OV L 185, 4.7.2013., 12. lpp. (2) Politikas un drošības komitejas Lēmums (KĀDP) 2020/1541 (2020. gada 13. oktobris) par Eiropas Savienības Policijas misijas palestīniešu teritorijās (EUPOL COPPS) misijas vadītāja iecelšanu amatā (EUPOL COPPS/1/2020) (OV L 353, 23.10.2020., 8. lpp.).
(3) Politikas un drošības komitejas Lēmums (KĀDP) 2022/1044 (2022. gada 28. jūnijs), ar ko pagarina Eiropas Savienības Policijas misijas palestīniešu teritorijās (EUPOL COPPS) misijas vadītāja pilnvaru termiņu (EUPOL COPPS/1/2022) (OV L 173, 30.6.2022., 73. lpp.).
(4) Padomes Lēmums (KĀDP) 2023/1302 (2023. gada 26. jūnijs), ar ko groza Lēmumu 2013/354/KĀDP par Eiropas Savienības Policijas misiju palestīniešu teritorijās (EUPOL COPPS) (OV L 161, 27.6.2023., 62. lpp.).